Måtte gi opp tur til skredområdet etter to meter
Tirsdag formiddag i forrige uke dro Børge Gundersen og brødreparet Anders og Robert Mortensen fra Skaland i Berg kommune ut på en snøscootertur i Trondalen. I løpet av ettermiddagen ble de tatt av et snøskred, trolig i to omganger. Etter timer med letearbeid der det ble funnet en hjelm og en snøscooter, måtte letemannskapenen gi opp å finne de tre i live. Været tillot ikke mer leting. Nå, en uke etter ulykken, er værforholdene fremdeles så vanskelige at det ikke er mulig å gjenoppta søket. Ifølge lokalavisen Folkebladet kjørte politiet seg fast etter to meter da de forsøkte å inspiserer rasområdet på nytt tirsdag.Som leder av kommunens kriseteam har han regelmessig kontakt med familiene til de tre savnede. Han kjente dem også selv, og beskriver dem som flott ungdom. - Jeg kjente både dem og jeg kjenner familiene. Det var tre flotte unge menn som i hele oppveksten har bidratt til at det skal gå bra for alle i samfunnet vårt. De var alle naturinteresserte og var ute hele året. Sprek ungdom, det var aldri noe tull med dem, forteller han. Sender folk hjem Alle hovedveier inn og ut fra Berg kommune er blokkert på grunn av skred og uvær, men det er satt inn båt slik at det fremdeles er mulig å komme seg inn og ut og ha kommunikasjon med de store byene. Ordføreren har valgt å sende ansatte hjem fordi det er farlig å oppholde seg ute på veiene. En skredekspert skal vurdere om det er behov for evakuering ut av kommunene. Når VG ringer venter Nergård selv på at et mindre ras skal ryddes av veien slik at han kan komme seg hjem fra kontoret. - Hvordan er stemningen hos dere nå? - Det er rolig og stille her. Det er nesten sånn at du hører stillheten. Men så er vi i en situasjon hvor jeg har bedt folk om holde seg inne. Det er tryggest å være i lokalmiljøet og ikke bevege seg ute på veiene nå. Jeg er lite lysten på at det skal skje noe igjen, så det er viktig at folk får forståelsen for at skredfaren er ekstrem. Ifølge ordføreren har den værutsatte kommunen lært seg å ta godt vare på hverandre når ulykken rammer. - Det er klart det preger oss, men samtidig har vi hatt mange ulykker i Berg. Vi er nesten litt vant til det, selv om det ikke er noe man kan vende seg til. Men samholdet her er helt fantastisk bra, sier han.Konstituert lensmann i Lenvik, Roger Magnussen, forteller at det foreløpig ikke er noe som tyder på at været vil bedre seg nok til at søket etter de tre kan gjenopptas. - Vi planlegger prøve å få sprengt fjellside hver side av dalen slik at vi trygt kan sende mannskaper inn, men vi er avhengige av flere dager med godvær og oppholdsvær slik at vi kan bruke helikopter. Vi kan ikke sende mannskaper inn i fjellsiden, vi må opp på toppen. Skredfaren er stor i området, og siden ulykken har det kommet en meter ny snø, forklarer han. De savnede ligger trolig under minstfem meter snø, som beskrives som «betonghard».De vurderer å bruke likhunder eller georadar i søket, og har bedt om bistand fra Forsvaret. - Vi jobber med å planlegge søket og få inn de ressursene vi trenger. Vi har bedt om bistand fra Forsvaret, og får svar i løpet av dagen. Vi må bare prøve å planlegge en måte slik at vi finner dem og får dem ut, sier han.
En uke siden skredulykken i Berg er det fremdeles ikke mulig å lete etter de tre savnede. Nå er bygda nærmest isolert, og folk er sendt hjem fra jobb.